Ветрино
Ветрино (до 1934 г. Яссъ̀депе - „Шарен връх“) е село в Североизточна България.

То е административен център на община Ветрино, област Варна.

География 
През общината минават магистрала „Хемус“, първокласният път Варна – София, второкласният път Айтос – Тервел, ЖП линията София – Варна, магистралният газопровод от Русия за Гърция и Турция (предстои общината да бъде газифицирана). В близост са летище Варна и пристанище „Варна-запад“, а самата община разполага със собствено селскостопанско летище. Село Ветрино е на около 45 км от двата областни центъра – Варна и Шумен. На територията на общината са изградени пет микроязовира.

Поминък 
Ветрино е селскостопански район. От общата площ земеделски територии са 252 616 дка., от които обработваеми – 206 480 дка., горски територии 24 184 дка. Трайните насаждения заемат 2422 дка. Залага се предимно на растениевъдството, отглеждат се пшеница – 68 618 дка., ечемик – 25 306 дка., царевица – 22 481 дка., маслодаен слънчоглед – 38 607 дка. Въвеждат се нетрадиционни селскостопански култури като рапица, резене, лавандула и кориандър.

Развитие бележи пчеларството. Добре вирее гроздето – винено и десертно.

Частният сектор достига 90% от производството и услугите в района. Девет кооперации обработват 87 850 дка. земеделски площи, увеличават се арендаторите (около 30 души) и частните земеделски стопани и сдружения.

Околната среда е съхранена и чиста. Промишлени замърсявания не са отчетени. Общината разполага с почивна база в местността Дюза, край с. Невша и хижа Яйла, в околностите на с. Ягнило. В с. Габърница е изграден етнографски комплекс „Родна стряха“ и се развива селски туризъм.

История 
През годините селището е носило последователно имената: Йъсъ тепе /1573/; Йъсъ тепе /1676/; Яс тепе /1762/; Ясъ-тепе; Ясъ тепе /1866/; Ветрино /1934/.

В околностите е върлувал турският хайдушки войвода Селих Мустафа.

На 27 октомври 1999 г. на първия тур е избран с убедително мнозинство първият демократичен кмет д-р Даниел Господинов със заместник кмет Ирина Маджарова.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
православно християнство

Обществени институции 
 Община Ветрино
 Училище „Христо Ботев“
 ОДЗ „Васил Левски“
 Народно читалище "Просвета 1905"

Културни и природни забележителности 
В района има една защитена местност: Голямата канара – карстов каньон с площ 33 ха. Опазват се карстовия каньон и местообитанията на белоопашатия мишелов и египетския лешояд. Запазени са редица културно-исторически забележителности като църквата „Свети Димитър“ и множество други църкви и параклиси, както и паметници на загинали войни.

Редовни събития 
 Димитровден – сбор на с. Ветрино

Личности 
 Иван Кенаров (р. 1930), художник
 Атанас Динев Маджаров (р. 1930 г. във Ветрино), актьор, завършил ВИТИЗ-София през 1953 г. играл на сцените на драматичните театри във Варна, Силистра, Плевен, Пловдив, Велико Търново и Шумен. Участва във филма „Края на песента“. Починал на 27 април 1996 г.

Галерия

Източници

Външни препратки 
 Сайтът на училище СОУ „Христо Ботев“, с. Ветрино 

Села в област Варна
Населени места в община Ветрино